ક્રાઇમ બ્રાંચ નજીક આવેલ રાયખડમાં બુટલેગરોને પકડવા ગયેલી પોલીસ પર મહિલા બુટલેગરોએ હુમલો કરીને જાહેરમાં ધોલાઇ કરી હતી. રાયખડ પોલીસચોકી પર ફરજ બજાવતા લોકરક્ષક દળના જવાન મિતેશભાઇ ભરવાડે ગાયકવાડ હવેલી પોલીસ સ્ટેશન ખાતે ફરિયાદ નોંધાવી હતી કે તેઓ અન્ય ત્રણ એલઆરડી પોલીસ જવાન સાથે રાયખડ વિસ્તારમાં જૂની પ્રસાદ‌ મિલ કમ્પાઉન્ડમાં વોન્ટેડ પરસીસ ઉર્ફે પર્સી ક્રિશ્ચિયન નામની મહિલા બુટલેગરને પકડવા માટે ગયા હતા તે સમયે સમીર, લાલો, રવિ અને અસરફ તથા બુટલેગર કમળા ઉર્ફે કાળી દોડી આવ્યા હતા અને ચારેય પોલીસકર્મીઓ સાથે તકરાર કરીને એલઆરડી જગદીશભાઇ પાસેથી લાકડી છીનવી લઇને તેમને માર મારવા લાગ્યા હતા.